Рамзан Кадыров

Рамзан Кадыров (орос. Рамзан Ахмадович Кадыров, чеч. Къадар Ахьмат-кlант Рамзан, 1976 оны 10 сарын 5 төрсөн) Оросын улс төр, цэргийн зүтгэлтэн. Оросын бүрэлдэхүүнд багтдаг Бүгд Найрамдах Чечень Улсын ерөнхийлөгч юм. Тэрээр боксын спортын мастер цолтой, эцэг Ахмад Кадыровоос хойш Чечень улсын ерөнхийлөгч болсон. 

1994-1996 онд Чеченийн нэгдүгээр дайны үеэр Рамзан Кадыров Оросын холбооны цэргүүдийн эсрэг байлдааны ажиллагаанд оролцож байсан. 1999-2009 онд Чеченийн хоёрдугаар дайны үеэр эцэг Ахмад Кадыровыг дагаад Оросын холбооны засгийн газрын талд орсон. Эцэг Ахмад Кадыровыг Чеченийн ерөнхийлөгч болоход (2000-2004) Рамзан түүний аюулгүй байдлын хамгаалалтын албаны даргаар ажиллаж байв. 2005-2007 онд Рамзан Кадыров Чеченийн засгийн газрын дарга, 2007 оноос хойш Бүгд найрамдах улсын тэргүүнээр ажиллаж байна.

Р.Кадыровын ололт амжилт нь Бүгд найрамдах улсад энх тайван тогтоох, дайны үеэр сүйрсэн Грозный хотыг сэргээн босгосон явдал гэдэг юм. Үүний зэрэгцээ түүнийг Чеченьд дарангуйлагч дэглэм тогтоосон, хүний ​​эрхийг асар их зөрчсөн, авлигын хэрэгт буруутгаж байгаа юм.

Орос-Украины дайнтай холбогдуулан Р.Кадыровыг Европын холбоо, АНУ, Их Британи, Япон болон бусад хэд хэдэн орны хоригийн жагсаалтад оруулсан.

Рамзан Кадыровын үнэнч байдлын хариуд Чеченьд их хэмжээний санхүүгийн эх үүсвэр илгээдэг ОХУ-ын ерөнхийлөгч Владимир Путинтэй ойр дотно харилцаатай.

Тэмдэглэл

Эх сурвалж

Ангилал:ОХУ-ын Улсын баатар

Ангилал:1976 онд төрсөн
Ангилал:Амьд хүн
Ангилал:Чеченийн дайны хүн
Ангилал:Морь сургагч ба үржүүлэгч
Ангилал:Оросын хөлбөмбөгийн тэргүүн
Ангилал:Оросын зэвсэгт хүчний хүн
Ангилал:Чеченийн ерөнхийлөгч
Ангилал:Нэгдсэн Орос Намын гишүүн